“10 claus per a vendre més” nou taller de la Cambra de Comerç
15 de abril de 2019 16:00

Dilluns pròxim, dia 15 d’abril a les 14:00h en el Centre Sociocultural, tindrà lloc un nou curs organitzat per Cámara Valencia en col·laboració amb la regidoria de Promoció Econòmica de l’Ajuntament de l’Eliana i l’Associació de Comerciants. Este taller forma part de la programació anual que la Cambra dedica a atenció al client, gestió, màrqueting digital i Tecnologies d’informació comunicació (TIC).

Com s’ho fan els negocis que més venen?  10 claus per a vendre més

Sens dubte són molts els factors que determinen l’èxit d’un xicotet comerç minorista. Amb el propòsit de definir i analitzar els factors que contribuïxen a augmentar les vendes i satisfer els clients. Esta sessió formativa posa de manifest les deu idees clau, on es generen les estratègies en les quals es basen les empreses de “retail” d’èxit, per a vendre més, sent més rendibles i competitives en un nou escenari comercial.

El taller, d’aproximadament dos hores de durada, està dirigit a tots els negocis, autònoms, emprenedors, estudiants o desempleats i és gratuït.

Cal inscripció prèvia.

Feu clic en la imatge:

A l’Eliana començàrem el cicle de tallers el 6 de març amb “Comunicació per a vendre més”, que va comptar amb una gran quantitat d’assistents. El següent taller serà el 14 de maig i es titularà “Com destacar i ser visible en Internet”.